ພູໄຟ ຢູ່ອິນໂດເນເຊຍ ລະເບີດ
ພູໄຟໜ່ວຍນຶ່ງ ໃນເຂດພາກກາງອິນໂດເນເຊຍ ໄດ້ລະເບີດ ໃນຄືນແລ້ວນີ້
ພູໄຟ Lukon ໃນເຂດພາກກາງຂອງອິນໂດເນເຊຍໄດ້ພົ່ນຂີ້ເຖົ່າ ກ້ອນຫີນແລະຄວັນຂຶ້ນສູ່ ອາກາດສູງຫຼາຍຮ້ອຍແມັດໃນຄືນແລ້ວນີ້ ແຕ່ພວກນັກຊ່ຽວຊານກ່າວວ່າ ການລະເບີດຂອງ ພູໄຟນີ້ບໍ່ໄດ້ເປັນໄພຂົ່ມຂູ່ຕໍ່ປະຊາຊົນທີ່ອາໄສຢູ່ຕາມເຈີ້ຍພູແຕ່ຢ່າງໃດ ບໍລິເວນດັ່ງກ່າວໄດ້ຖືກເຕືອນໃນລະດັບສູງສຸດ ມາແຕ່ມື້ວັນຈັນແລ້ວ ເວລາເຈົ້າໜ້າທີ່ເລີ່ມຍົກ ຍ້າຍພວກຊາວບ້ານທີ່ອາໄສຢູ່ໃນລັດສະໝີຂອງຄວັນແລະຂີ້ເຖົ່າພູໄຟໃຫ້ພາກັນອອກໜີ ມາ ຮອດປັດຈຸບັນມີປະຊາຊົນປະມານ 2,500 ຂອງຈຳນວນທັງໝົດ 28,000 ຄົນທີ່ອາໄສຢູ່ໃນ ເຂດເຈີ້ຍພູທີ່ມີດິນອຸດົມສົມບູນນັ້ນ ໄດ້ພາກັນຍົກຍ້າຍອອກໜີ ພູ Lukon ແມ່ນນຶ່ງໃນບັນດາພູໄຟທີ່ຍັງມີການເຄື່ອນໄຫວໜ່ວຍນຶ່ງຂອງອິນໂດເນເຊຍ ພູ ໄຟ Lukon ໄດ້ລະເບີດ ໃນປີ 1991 ທີ່ໄດ້ເຮັດໃຫ້ນັກເດີນປ່າ ຊາວສະວິສຄົນເຊີແລນນຶ່ງ ເສຍຊີວິດໄປນັ້ນ